**К.Р. Ушакбаева**

**(Тараз қаласы, Қазахстан)**

**СТУДЕНТТЕРДІҢ АҚПАРАТТЫҚ ҚҰЗЫРЕТТІЛІГІН ҚАЛЫПТАСТЫРУ ЖОЛДАРЫ**

Қазақстан Республикасы Президенті Н.Ә.Назарбаев Қазақстан халқына жолдауында: «Әлемдік білім кеңістігіне толығымен кірігу білім беру жүйесін халықаралық деңгейге көтеруді талап ететіні сөзсіз. Ұлттық бәсекелестік қабілеті бірінші кезекте оның білімділік деңгейімен анықталады», – деген болатын. Бірақ, бұл міндетті жүзеге асыру үшін «...қазіргі бәсеке заманда жастардың қажыр-қайратын, ынта-жігерін, тынымсыз ізденісін» қалыптастыруды қажет етеді. Осыған орай, ЖОО-да студенттің бейімділігі бар, өзін-өзі жүзеге асыра алатын, қарым-қатынас жасай алатын, инновациялық үдерісі негізінде ақпараттық-коммуникативтік құзыреттілігін қалыптастыруды міндеттейді.

Қазақстан Республикасы жоғары білім беру мемлекеттік стандартының тұжырымдамасында: жоғары оқу орындарын бітірушілердің дайындық деңгейіне қойылатын талаптар түрінде белгіленген қоғамымыздың жаңа әлеуметтік тапсырыстары, өз кезегінде оқыту бағдарламаларын өзгертуді сондай-ақ студенттердің алатын білім сапасын көтеріп, бүгінгі күнге сай кәсіптік дағдыларды игеруге бағытталған оқытудың жаңа технологияларын енгізуді көздейді, – деп көрсетілген. Мұның өзі қазіргі беру жағдайында студенттердің қоғамға бейімділігі бар, өзін-өзі жүзеге асыра алатын, дамытатын, инновациялық үдеріс негізінде ақпараттық-коммуникативтік құзыреттілігін қалыптастыруды міндеттейді. Бүгінгі күннің талабы болашақ мамандардың кәсіби даярлығын қамтамасыз етуде жоғары білім беру жүйесінде, білім мазмұнының, оқыту әдістерінің, педагогикалық технологияларды пайдалануды жетілдіру қажет етіп отыр. Осы міндеттерді шешу үшін болашақ педагогтардың кәсіби даярлығын білім стандарттарына сәйкес олардың кәсіби біліктілігін дамытып, жаңа бағыттағы білім мазмұны негізінде ақпараттық-коммуникативтік құзыреттілігін қалыптастыру қажет.

Білім саясатының басты бағыты ретінде кәсіптік білім сапасын арттыруда педагогикалық пәндерді оқытуда студенттердің ақпараттық-коммуникативтік құзыреттілігін қалыптастыру мәселесі басымдық алады. Бұл мәселенің нәтижелі жүзеге асуы студенттердің педагогикалық пәндерге қызығушылықтарын оятып, белсенділіктерін арттыруды, алған білімдерін тәжірибеде пайдалану іскерлігі мен дағдыларын, біліктілігін қалыптастыруды талап етеді.

Бүгінгі студент ертеңгі маман екенін ескерсек, елімізді өркениетке апарар жолдың бастауы – мектеп және оның басты тұлғасы педагогтарға жаңа талаптар қойылуда. «Қазақстан Республикасы жаңа формация педагогы» үздіксіз педагогикалық білім беру тұжырымдамасында «жаңа формация педагогы – бұл рухани-адамгершілік, белсенді-саналы, экологиялық білімді, рефлексияға, өздігінен дамуға және өздігінен жүзеге асыруға қабілетті, әдіснамалық, зерттеушілік, дидактикалық-әдістемелік, әлеуметтік-тұлғалық, коммуникативті, ақпараттық және т.б. құзыреттілігі қалыптасқан жоғары деңгейдегі шығармашыл тұлға» деп педагогикалық жоғары оқу орындарына болашақ педагогтарды дайындауда бұл талаптарды ескеруді міндеттейді. Студенттердің ақпараттық-коммуникативтік құзыреттілігі*-* оқытудың сапасын күтілетін нәтижелер тұрғысынан жетілдіруді жүзеге асыру үшін кездесетін басты мәселелер мен міндеттерді сыни тұрғыда шешетін, құзыреттілік үдерісін бойында қалыптастыра алатын, білім мазмұнынан білім, біліктілік, дағды, әлеуметтену мен шығармашылық іс-әрекет тәсілдерін ажырата алу қабілеттілігі.Құзыреттілікті қалыптастырудағы педагогикалық мақсаттардың ерекшелігі - олар оқытушының әрекеті түрінде құрылмайды, керісінше студенттердің іс-әрекеті нәтижесінде, көзқарасы, яғни оның белгілі бір әлеуметтік тәжірибені меңгеру үдерісінде дамуы және жылжуы түрінде құрылады.

Коммуникативтік қарым-қатынастың дәстүрлі өзара байланысқан үш функциясын бөліп көрсетуге болады.

1.Коммуникативтік (ақпарат алмасу)

2.Перцептивті (адамдардың бір-бірін тануы, қабылдауы);

3.Интерактивті (біріккен іс-әрекетті ұйымдастыру, реттеу).

Педагогикалық қарым-қатынас, ең алдымен, коммуникация қызметін атқарады яғни, ақпарат беріледі, педагогикалық үдеріске қатысушылар арасында ақпарат алмасады. Студентдерге ақпараттық-коммуникативтік құзыреттілік тұрғыда білім берудің міндеті – оларды ізденімпаз жаңашыл ұстаз етіп даярлау, күнделікті білім мен біліктілігін көтеру, өз ісіне шығармашылықпен қарау, меңгерген ақпараттық-коммуникативтік технологияны өз ұжымының ерекшеліктерін ескере отырып, түрлендіре алу, шағын өзгерістер енгізе білу, өз ісіне сыни көзқараспен қарау, жеткен жетістіктері мен жіберген кемшіліктеріне педагогикалық сараптама жасай алу, өзінің авторлық технологиясын өмірге әкелу, оны әдіснамалық тұрғыдан негіздеу, ұдайы әдістемелік жетілдіріп отыру. Студентнің ақпараттық-коммуникативтік құзыреттілік іс-әрекетіне даярлығын қалыптастырудағы құзыреттілік білім мазмұны жаңа білімді меңгерудің, оқытуды ұйымдастырудың әртүрлі формалары мен әдістері арқылы жүзеге асырылады.

Ақпаратық-коммуникативтік құзыреттілігі қалыптасқан студент:

-ақпараттық-коммуникативтік құзыреттілігін қалыптастырда ғылыми зерттеу жұмыстары үдерістерінің заңдылықтарын түсінеді;

-білім беру үдерісінде тақырыптың ғылым негіздеу барысында ақпарат көздерін іздеп табуды және сілтеме беруді, ой ойларын тұжырымдап түйіндеуді біледі;

-ғылыми зерттеу жұмыстарына қызығушылық танытады және рефераттар, мақала жазу, курстық және диплом жұмысын қорғауға құзыретті;

-ғылыми жұмыстар мен мақалалар, баяндамалар бойынша тезис жасау, түйіндеме жазуға машықтанған;

-зерттеу тақырыбы бойынша өзектілігін ұсыну, ойдың дәледі болуы, гипотеза, жаңалықтылығы, қортындылау, сияқты т.б.ғылыми ойлау стильдерді мен талдау, біріктіру, жалпылау, жинақтау, абстракциялау сияқты логикалық операцияларды, шығармашылық пен табысты ойлау туралы түсініг мен білімі, білігі қалыптасқан;

-болашақ кәсіби қызметінде ғылыми-ақпараттық қажеттіліктерді ерекшеліктері мен түрлеріне қарай жіктеу арқылы, болашақ маман сұранысына құзыреттілік тұрғысынан дайын болады;

Қорыта келе, студенттердің құзыреттілігін қалыптастыруда өзін-өзі диагностикалау бағдарламасының мазмұны осыларды қамтиды. Бұлардың барлығын жинақтай келе, педагогикалық диагностикалауда басты мән беретін тұстары – мотивтерін танып-білу, қызығу ауқымы мен түрлерін зерделеу, қажеті және оның сипатын зерттеу, белсенділігін әр-түрлі іс-әрекет барысында және арнайы зерттелді.

**Пайдаланған әдебиеттер тізімі:**

1. Назарбаев Н.Ә. Қазақстан дағдарыстан кейінгі дүниеде: болашаққа интеллектуалдық секіріс: әл-Фараби атындағы Қазақ ұлттық университетінің студенттеріне оқыған дәріс // Егеменді Қазақстан. – 2009, 13 қазан.
2. Қазақстан Республикасының жаңа формация педагогы үздіксіз педагогикалық білім беру тұжырымдамасы.
3. Нұрышева Г.Ж. Философия: оқу құралы. – Алматы: Зият Пресс, 2006.
4. Кенжебеков Б.Т. Педагогтың кәсіби құзыреттілігінің теориялық-әдісна-малық негіздері // Мектепте құзыреттілік білім беруді енгізу жағдайында педагог кадрларды дайындау: халықараралық ғылыми-практикалық конферецияның еңбектері. - Тараз: ТарМУ, 2006.
5. Мұқанбетова Ш.Т. Тұлғалық-бағдарлы білім беру негізінде оқушылардың коммуникативтік құзіреттілігін қалыптастырудың педагогикалық шарттары // Ұлт тағылымы. - 2008.

**п.ғ.д., профессор Ким В.А.**